শালিগ্রাম
শালিগ্রাম বা শালগ্রাম শিলা (সংস্কৃত: शालग्राम शिला), হল নেপালের গণ্ডকী নদীর শাখা নদী কালি গণ্ডকীর তীর থেকে সংগৃহীত বিশেষ ধরনের পাথর। এটিকে হিন্দুধর্মের মধ্যে বিষ্ণুর রূপ হিসেবেও বিবেচনা করা হয়। শালিগ্রাম সাধারণত ৪০০ থেকে ৬৬ মিলিয়ন বছর আগে ডেভোনিয়ান-ক্রেটাসিয়াস সময়কালের অ্যামোনাইট শেলের জীবাশ্ম। পাথরগুলি পবিত্র বলে বিবেচিত হয় কারণ এগুলি মানুষের বিঘ্ন ছাড়াই প্রাকৃতিকভাবে বিষ্ণুর সাথে যুক্ত প্রতীক বহন করে।